Festivali i 5-të i Këngës në RTSH

Parathënie 
Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga Jozef Zamputti që i ka të regjistruara direkt nga festivalet.Shënim i autorit i cili kontribuoi me materialet për Festivalet e këngës në RTSH në Wikipedia-n shqip, dhe këto të dhëna janë direkt nga Fletorja e Shënimeve për këto festivale. Njëlloj janë rregjistruar nga Jozef Zamputti koncertet "Kur vjen pranvera".  

 Përmbajtja 
Festivali i 5-të kishte rrezik të mos zhvillohej fare. Tashmë "revolucionarizimi" nën ndikimin kinez erdhi si një uragan dhe po fshinte çdo gjë të mëparshme. Sapo ishte zhvilluar Kongesi i 5 i PPSh, Kongresi i "revolucionarizimit" dhe po përgatitej fjalimi i Shkurtit 1967 për të "shkulur me rrënjë zakonet prapanike", për të ndaluar përfundimisht fenë.  Megjithatë, festivali u zhvillua dhe është i vetmi i zhvilluar vetëm në dy netë: 28-29 dhjetor 1966. U prezantua përsëri nga dyshja Drita Bardhi - Bujar Kapexhiu. Gjithsej u kënduan 13 këngë dhe natën e dytë (finale) dolën 11 këngë.  

Tashmë ishte krejt një kohë tjetër. Ritmi i ndezur i festivalit të 2-të, por edhe delikatesa e festivalit te 4-ët, ishin një epokë tjetër. Këngët u shoqëruan nga Orkestra Sinfonike drejtuar nga Ferdinand Deda, Fiqiri Kraja dhe Roland Çene. Tanimë mungonin plotësisht kitarat e bateria. U dëgjua ndonjë notë hareje popullore në disa këngë të shoqëruara nga orkestra me vegla popullore e Kukësit drejtuar nga Zef Gruda. 

Edhe këngëtarët pjesëmarrës më shumë janë nga radhët e muzikës klasike (opera) se sa nga muzika e lehtë. Mund të përmendim këngëtarin tenor Nevruz Yzeiri, karriera e të cilit do të ndërpritet pas Festivalit të 10-të. Përmbajtja e shumicës së këngëve është për Partinë, fshatin, "malet që t'i bëjmë si fushat", taracat etj. Akoma nuk ka këngë ku të dëgjohet emri i Enverit. Këto do të fillojne më vonë, ne festivalin e 15-të. 

Është hera e parë ku lejohet një kompozitor të marrë pjesë me dy këngë (gjë që do të ndodhë edhe më vonë, por rrallë). Në këtë festival janë tre kompozitorë që marrin pjesë me dy këngë: Nikolla Zoraqi, Agim Prodani dhe Pjetër Gaci. 

Fiton kënga "Shqiponjë e lirë" kënduar nga Vaçe Zela dhe Ramiz Kovaçi. Ky është festivali i parë ku fiton kënga e kënduar nga Vaçe Zela.

 Nata e parë - 28.12.1966 
+Radha e 
prezantimitTitulli i këngësMuzikaTekstiInterpretuesi i parëInterpretuesi i dytë1Kënga jonë e reNikolla ZoraqiQemal KërtushaNevruz Yzeiri2Gëzo riniKristo KoteLuan QafëzeziHysen KoçiaLeonora Pejo3Vala e DrinitTasim HoshafiLlazar SiliqiRoza DhamiXhavit Luti4Kur malet kuvendojnëAgim ProdaniIbrahim TukiqiQemal Kërtusha5Fshati im i dashurRuzhdi KerajRuzhdi KerajNevruz YzeiriBehar Islami6Shqiponje e lirëPjetër GaciIsmail KadareRamiz KovaçiVaçe Zela7Në këngët tona ligjëroAvni MulaRamiz KovaçiGaqo Çako8Nënave shqiptareNikolla ZoraqiLuan QafëzeziMentor XhemaliVaçe Zela9Na presin bjeshkëtLlazar MorckaLuigj GurakuqiFatmira PukaÇlirime Duhani10Rojet legjendareAgim ProdaniIbrahim TukiqiQemal Kërtusha11Gjithmonë fluturoTonin HarapiQemal KërtushaLuiza Papa12Kur bie fyelli e çifteliaPjetër GaciAleksandër BanushiVaçe ZelaRoza Dhami13Parti, pranverë e kësaj toke  Ferdinand DedaHysen KoçiaGaqo Çako
.

 Nata e dytë (finale) - 29.12.1966. 
Në natën e dytë dhe finale dolën 11 këngë (pra vetëm 2 u eliminuan) që u kënduan sipas kësaj radhe:

 Në këngët tona ligjëro
 Kënga jonë e re
 Gëzo rini
 Vala e Drinit
 Kur malet kuvendojnë
 Shqiponjë e lirë
 Nënave shqiptare
 Rojet legjendare
 Gjithmonë fluturo
 Kur bie fyelli e çiftelia
 Parti, pranverë e kësaj toke

.

 Çmimet 

 Çmimi i parë 

 Shqiponjë e lirë - muzika Pjetër Gaci, teksti Ismail Kadare.

 Çmimi i dytë 

 Kënga jone e re - muzika Nikolla Zoraqi, teksti (?).
 Vala e Drinit - muzika Tasim Hoshafi, teksti Llazar Siliqi.

 Çmimi i tretë 

 Kur bie fyelli e çiftelia - muzika Pjetër Gaci, teksti Aleksandër Banushi.
 Rojet legjendare - muzika Agim Prodani, teksti (?).

.....

 Referime 


Kategoria:1966 në Shqipëri
Kategoria:Muzikë e lehtë
Kategoria:Festivali i këngës ne RTSH
Kategoria:Kompozitorë shqiptarë
Kategoria:Këngëtarë shqiptarë